तीन महिनादेखिको तराई–मधेस आन्दोलन तथा भारतको नाकाबन्दीका कारण कमजोर सरकार भएको मौका छोपेर उपभोग्य सामग्री विशेषतः पेट्रोलियम पदार्थको खुलेआम कालोबजारी गर्ने क्रमसँगै भूमिगत अर्थतन्त्र मौलाउन थालेको स्पष्ट देखिएको हो ।
चालु आर्थिक वर्षको आर्थिक वृद्धि दुई प्रतिशतभन्दा तल रहने अनुमान गर्ने अर्थमन्त्रालय कालो अर्थतन्त्रबारे अनभित्र भने छैन ।
मंगलबारै अर्थमन्त्रालयमा राजस्व समीक्षा बैठकमा अर्थमन्त्री विष्णुप्रसाद पौडेलले अनौपचारिक अर्थतन्त्र मौलाउने अवस्था देखिएको भन्दै अर्थतन्त्रका प्रमुख आधारहरु सुधार ल्याउन कर्मचारीलाई सुझाव दिँदै गर्दा विराटनगरमा विवादास्पद निजी कम्पनी विराट पेट्रोलियमले राजधानीमा ट्यांकरबाट सीधै उपभोक्तालाई चर्को मूल्यमा पेट्रोल बिक्री गरिरहेको थियो, आजको नागरिक दैनिकमा खबर छ ।